10. számú

JEGYZŐKÖNYV


Készült:	Balatonvilágos Község Önkormányzata Képviselő-testületének
		2026. augusztus 27-én a községháza tanácstermében 13:00 órakor megtartott 
 		soron kívüli, nyílt testületi üléséről

Jelen vannak: 		Takács Károly			polgármester
Tretykó István			alpolgármester
Bartek Róbert			képviselő
			Kovács-Krutzler Adrienn	képviselő

			Dr. Boda Zsuzsanna 		jegyző
			Némethné dr. Jenei Éva 	aljegyző
Kuti Henriett Margit 		jegyzői referens

			Juhász-Varga Viktória 	jegyzőkönyvvezető

Távol maradt:
			Bukovszki András 		képviselő
			Kovács Péter 			képviselő
Kovács Tamás			képviselő

Takács Károly	polgármester: Köszönti a megjelenteket a 2026. augusztus 27-ei, soron kívüli, nyílt testületi ülésen. Megállapítja, hogy a képviselő-testület határozatképes, a megválasztott 7 fő képviselőből 4 fő jelen van. Bukovszki András, Kovács Péter és Kovács Tamás képviselő urak nem tudtak részt venni az ülésen. Kéri, aki a napirend elfogadásával egyetért, kézfelemeléssel jelezze.
[bookmark: _Hlk234317415]
A szavazásban 4 fő vett részt.
A képviselő-testület 4 igen szavazattal, 0 nem szavazattal és 0 tartózkodással az alábbi határozatot hozza:

Balatonvilágos Község Önkormányzata Képviselő-testületének
[bookmark: _Hlk234317904]165/2026. (VIII. 27.) határozata
a soron kívüli, nyilvános ülésen tárgyalásra elfogadott napirendi pontokról

Balatonvilágos Község Önkormányzata Képviselő-testülete a 2026. augusztus 27-ei soron kívüli, nyilvános képviselő-testületi ülésen az alábbi napirendi pontot tárgyalja:

1./ Aligai Fürdőegyesület területhasználati kérelme

A képviselő-testület felkéri a polgármestert a napirend előterjesztésére.

Felelős: Takács Károly polgármester
Határidő: azonnal


[bookmark: _Hlk228955639][bookmark: _Hlk231457502]1./ Aligai Fürdőegyesület területhasználati kérelme
Előterjesztő: Takács Károly polgármester 
Előterjesztés a jegyzőkönyv melléklete.

[bookmark: _Hlk228884783]Takács Károly polgármester: Megkérdezi, hogy a napirendi ponthoz van-e hozzászólás, kérdés, javaslat. A Fürdőegyesület szeretne egy összejövetelt tartani szeptember 5-én, amin körülbelül 60 fő venne részt és ahova meghívták Csatári Ernő országgyűlési képviselő urat, aki jelezte, hogy részt venne az eseményen. Mivel az SzMSz értelmében a Képviselő-testület július-augusztus hónapban nem tart munkaterv szerinti ülést, így a kérelmet a TOP pályázattal kapcsolatos soron kívüli ülésen tárgyalta volna. Annak anyagát azonban sajnos még mindig nem kapta meg az önkormányzat. Javasolja a képviselő-testületnek az Aligai Fürdőegyesület által 2026. szeptember 5. napján 16:00 órától 20:00 óráig megtartandó rendezvény tudomásul vételét, és önkormányzat által támogatott rendezvényé minősítését. Javasolja továbbá a rendezvény lebonyolításához az önkormányzat tulajdonában lévő 295/1 hrsz.-ú ingatlanból 120 m² nagyságú területrész használatának a közterületek használatáról és rendjéről szóló 10/2016. (VI. 28.) önkormányzati rendelet 14. § (1) bekezdés f) pontja alapján a térítésmentes biztosítását, valamint a Vendégház strandolók részére kialakított, külső bejáratú vizesblokkjának használatát. Egyben javasolja, hogy a képviselő-testület hagyja jóvá a Területhasználati megállapodásban foglaltakat, és annak aláírására hatalmazza fel a polgármestert, továbbá kérje fel a GEVSZ intézményvezetőjét, hogy a használatba adott terület kijelöléséről és birtokbaadásáról a közterületek használatáról és rendjéről szóló 10/2016. (VI. 28.) önkormányzati rendeletben foglaltaknak megfelelően gondoskodjon. Kéri, aki a javaslattal egyetért, kézfelemeléssel jelezze.

A szavazásban 4 fő vett részt.
A képviselő-testület 4 igen szavazattal, 0 nem szavazattal és 0 tartózkodással az alábbi határozatot hozza:

Balatonvilágos Község Önkormányzata Képviselő-testületének
166/2026. (VIII. 27.) határozata
az Aligai Fürdőegyesület területhasználati kérelméről

[bookmark: _Hlk238731567]Balatonvilágos Község Önkormányzata Képviselő-testülete megtárgyalta „Aligai Fürdőegyesület területhasználati kérelme” tárgyú előterjesztést, és az alábbi határozatot hozza:

Balatonvilágos Község Önkormányzata Képviselő-testülete az Aligai Fürdőegyesület által 2026. szeptember 5. napján (szombat) 16:00 órától 20:00 óráig megtartandó rendezvényt tudomásul veszi, és azt önkormányzat által támogatott rendezvénynek minősíti.

A Képviselő-testület az Aligai Fürdőegyesület részére a rendezvény lebonyolításához az önkormányzat tulajdonában lévő 295/1 hrsz.-ú ingatlanból 120 m² nagyságú területrész használatát a közterületek használatáról és rendjéről szóló 10/2016. (VI. 28.) önkormányzati rendelet 14. § (1) bekezdés f) pontja alapján térítésmentesen biztosítja.

A Képviselő-testület engedélyezi az Aligai Fürdőegyesület részére a Vendégház strandolók részére kialakított, külső bejáratú vizesblokkjának használatát a rendezvény időtartama alatt.

A Képviselő-testület jóváhagyja a Területhasználati megállapodásban foglaltakat, és annak aláírására felhatalmazza a polgármestert, továbbá felkéri a GEVSZ intézményvezetőjét, hogy a használatba adott terület kijelöléséről és birtokbaadásáról a közterületek használatáról és rendjéről szóló 10/2016. (VI. 28.) önkormányzati rendeletben foglaltaknak megfelelően gondoskodjon.

Felelős: Takács Károly polgármester
	  Kovács Tamás GEVSZ intézményvezető
Határidő: 2026. szeptember 4. megállapodás aláírás
	    2026. szeptember 5./terület kijelölés, átadás


Takács Károly polgármester: Megköszöni a részvételt, a nyílt testületi ülést 13:05 órakor bezárja. 



	Takács Károly	Dr. Boda Zsuzsanna 
	polgármester	jegyző

